
PARLAMENTUL ROMÂNIEI

CAMERA DEPUTAŢILOR

Comisia pentru Tehnologia Informaţiei 



                                                                     Nr. 36/88/08.10.2001

    şi Comunicaţiilor





                                                                       PL 330/07.06.2001

RAPORT

asupra proiectului de lege privind comerţul electronic

În urma examinării proiectului de lege privind comerţul electronic, în şedinţa din data de 03.10.2001 comisia a hotărât ca propunerea legislativă să fie supusă spre dezbatere şi adoptare plenului Camerei Deputaţilor, în forma prezentată în anexă.

Prin obiectul de reglementare şi conţinutul său proiectul de lege face parte din categoria legilor organice.

PREŞEDINTE,





                                                                                 SECRETAR,

Dr. Varujan Pambuccian 




                                                                                    Ştefan Baban

LEGE PRIVIND COMERŢUL ELECTRONIC

	0. 
	TEXT PROIECT LEGE
	AMENDAMENTE
	MOTIVAŢIE

	1. 1.
	CAPITOLUL I

Dispoziţii generale
	nemodificat
	

	2. 2.
	ARTICOLUL 1

Definiţii
	nemodificat
	

	3. 3.
	În înţelesul prezentei legi, următorii termeni se definesc astfel:
	nemodificat
	

	4. 
	1. prin mijloace electronice înseamnă prin intermediul echipamentelor electronice şi al reţelelor de cablu, fibră optică, radio, satelit şi altele asemenea, utilizate pentru prelucrarea, inclusiv prin compresiunea digitală, şi stocarea, respectiv pentru transmiterea informaţiei astfel transmise sau stocate; 
	1. serviciu al societăţii informaţionale – orice ofertă de bunuri sau servicii, efectuată prin mijloace electronice şi prezentată, de regulă prin intermediul unei pagini de web, într-o manieră de natură a determina destinatarii să transmită acceptarea prin mijloace electronice, cu următoarele caracteristici:

a) este prezentată destinatarului prin transmiterea informaţiei la cererea individuală a acestuia.

b) nu este necesar ca ofertantul şi destinatarul ofertei să fie fizic prezenţi simultan în acelaşi loc;

c) acceptarea presupune în mod obişnuit o contraprestaţie;
	Pentru conformitate cu Directiva 2000/31/CE

Pct.1 devine pct.2

	5. 
	2. serviciu al societăţii informaţionale reprezintă orice ofertă de bunuri sau servicii, urmată sau nu de acceptare, efectuată prin mijloace electronice şi prezentată într-o manieră de natură a determina destinatarii să trimită acceptarea prin mijloace electronice, de regulă prin intermediul unei pagini de web, ofertă care prezintă următoarele caracteristici:

a) acceptarea presupune în mod obişnuit o contraprestaţie;

b) nu este necesar ca ofertantul şi destinatarul ofertei să fie fizic prezenţi simultan în acelaşi loc;

c) este prezentată destinatarului prin transmiterea informaţiei la cererea individuală a acestuia.
	2. mijloace electronice – echipamente electronice şi  reţele de cablu electric, fibră optică, radio, satelit şi altele asemenea, utilizate pentru prelucrarea, stocarea sau transmiterea informaţiei;
	Pentru conformitate cu 98/48/CE, la care face trimitere Directiva 2000/31/CE

Pct.2 devine pct.1

	6. 
	3. furnizor de servicii reprezintă orice persoană, fizică sau juridică, ce pune la dispoziţia unui număr determinat sau nedeterminat de persoane un serviciu al societăţii informaţionale;
	3. furnizor de servicii – orice persoană, fizică sau juridică, ce pune la dispoziţia unui număr determinat sau nedeterminat de persoane un serviciu al societăţii informaţionale;
	Pentru acurateţea limbajului

A fost eliminat cuvântul reprezintă

	7. 
	4. furnizor de servicii stabilit într-un stat reprezintă orice furnizor de servicii care desfăşoară în mod efectiv o activitate economică utilizând o locaţie fixă în acel stat, pentru o perioadă nedeterminată; situarea locaţiei furnizorului unui serviciu dat într-un anumit stat nu este condiţionată de localizarea şi utilizarea mijloacelor tehnice necesare pentru oferirea serviciului respectiv, cum sunt cele care susţin pagina de web a furnizorului sau cele care permit accesul la aceasta, ci se determină pe baza următoarelor criterii:

a) locul în care furnizorul îşi desfăşoară activitatea economică;

b) locul din care este oferit serviciul respectiv, în cazul în care furnizorul îşi desfăşoară activitatea economică în mai multe locuri;

c) locul în care furnizorul desfăşoară principalele activităţi legate de oferirea serviciului respectiv, în cazul în care nu se poate determina cu certitudine din care anume loc este oferit serviciul. 
	4. furnizor de servicii stabilit într-un stat – un  furnizor de servicii care desfăşoară efectiv o activitate economică utilizând o locaţie fixă în acel stat, pentru o perioadă nedeterminată; stabilirea unui furnizor de servicii într-un stat nu este determinată  în mod necesar de locul în care sunt amplasate mijloacele tehnice şi tehnologice necesare furnizării serviciului.


	Pentru conformitate cu Directiva 2000/31/CE



	8. 
	
	5. domeniu – o zonă dintr-un sistem informatic, deţinută ca atare de o persoană fizică sau juridică sau de un grup de persoane fizice sau juridice în scopul prelucrării, stocării sau transferului de date;
	Se introduce un punct nou:5 pentru definirea noţiunii utilizate în lege

	9. 
	5. comunicare comercială reprezintă orice formă de comunicare destinată să promoveze, direct sau indirect, produsele, serviciile, imaginea, numele ori denumirea, firma sau emblema unui comerciant sau membru al unei profesii liberale; nu constituie prin ele însele comunicări comerciale următoarele: informaţii permiţând accesul direct la activitatea unei persoane fizice sau juridice, în special un nume de domeniu sau o adresă de poştă electronică; comunicări legate de produsele, serviciile, imaginea, numele sau mărcile unei persoane fizice sau juridice, efectuate de un terţ independent faţă de persoana în cauză, mai ales atunci când sunt realizate cu titlu gratuit;
	6. comunicare comercială – orice formă de comunicare destinată să promoveze, direct sau indirect, produsele, serviciile, imaginea, numele ori denumirea, firma sau emblema unui comerciant sau membru al unei profesii liberale; nu constituie prin ele însele comunicări comerciale următoarele: informaţii permiţând accesul direct la activitatea unei persoane fizice sau juridice, în special un nume de domeniu sau o adresă de poştă electronică, comunicări legate de produsele, serviciile, imaginea, numele sau mărcile unei persoane fizice sau juridice, efectuate de un terţ independent faţă de persoana în cauză, mai ales atunci când sunt realizate cu titlu gratuit;
	Pct. 5 devine pct.6

A fost eliminat cuvântul reprezintă

	10. 
	6. autoritatea de supraveghere reprezintă autoritatea care monitorizează şi controlează, sub aspectul legalităţii, prelucrările de date cu caracter personal care cad sub incidenţa dispoziţiilor legale care reglementează protecţia persoanelor în privinţa prelucrării datelor cu caracter personal şi libera circulaţie a acestor date.
	eliminare
	Noţiune definită deja în  legislaţia privind protecţia datelor cu caracter personal

	11. 
	7. instrument de plată electronică reprezintă cardul sau orice alt instrument de plată a cărui utilizare presupune prelucrarea, stocarea sau transmiterea informaţiei prin mijloace electronice.
	7. instrument de plată cu acces la distanţă – instrument care permite deţinătorului său să-şi acceseze fondurile deţinute într-un cont la o instituţie financiară, prin care se autorizează realizarea unei plăţi;
	Pentru conformitate cu Recomandarea 97/489/CE



	12. 
	
	8. instrument de monedă electronică – instrument de plată reîncărcabil, altul decât instrumentul de plată cu acces la distanţă, pe care unităţile de valoare sunt stocate electronic, permiţând deţinătorului să efectueze operaţiuni de transfer de fonduri sau retrageri de numerar;
	Se introduce un nou punct: 8

Pentru conformitate cu Recomandarea 97/489/CE



	13. 
	
	9. instrument de plată electronică – un instrument de plată cu acces la distanţă sau un instrument de monedă electronică;
	Se introduce un nou punct: 9 Pentru conformitate cu Recomandarea 97/489/CE

	14. 
	8. deţinătorul legitim al unui instrument de plată electronică reprezintă persoana pe numele căreia este emis instrumentul de plată electronică, în condiţiile prevăzute de lege, sau care este autorizată să folosească instrumentul respectiv.
	10. deţinător legitim al unui instrument de plată electronică – persoana pe numele căreia este emis instrumentul de plată electronică, în condiţiile prevăzute de lege, sau care este autorizată să folosească instrumentul respectiv;
	Pct. 8 devine pct. 10

A fost eliminat cuvântul reprezintă

	15. 
	9. date de identificare reprezintă orice informaţii care pot permite sau facilita efectuarea unei plăţi, decontări, tranzacţii, a unui transfer de fonduri sau a oricărei alte operaţiuni financiare, precum numele sau denumirea, domiciliul sau sediul, numărul de telefon, fax, adresa de poştă electronică, numărul de înmatriculare sau alte mijloace similare de identificare, codul de înregistrare fiscală, codul numeric personal şi altele asemenea. 
	11. date de identificare - orice informaţii care pot permite sau facilita efectuarea unei plăţi, decontări, tranzacţii, a unui transfer de fonduri sau a oricărei alte operaţiuni financiare, precum numele sau denumirea, domiciliul sau sediul, numărul de telefon, fax, adresa de poştă electronică, numărul de înmatriculare sau alte mijloace similare de identificare, codul de înregistrare fiscală, codul numeric personal şi altele asemenea.
	Pct. 9 devine pct. 11

A fost eliminat cuvântul reprezintă

	16. 
	ARTICOLUL 2

Scop şi domeniu de aplicare
	Nemodificat
	

	17. 
	(1) Prezenta lege are ca scop stabilirea condiţiilor de furnizare a serviciilor societăţii informaţionale, precum şi prevederea ca infracţiuni a unor fapte săvârşite în legătură cu emiterea şi utilizarea instrumentelor de plată electronică şi cu utilizarea datelor de identificare în vederea efectuării de operaţiuni financiare, pentru asigurarea unui cadru favorabil liberei circulaţii şi dezvoltării în condiţii de securitate a acestor servicii.
	(1) Prezenta lege are ca scop stabilirea condiţiilor de furnizare a serviciilor societăţii informaţionale, precum şi prevederea ca infracţiuni a unor fapte săvârşite în legătură cu securitatea domeniilor utilizate în comerţul electronic, emiterea şi utilizarea instrumentelor de plată electronică şi cu utilizarea datelor de identificare în vederea efectuării de operaţiuni financiare, pentru asigurarea unui cadru favorabil liberei circulaţii şi dezvoltării în condiţii de securitate a acestor servicii.
	Pentru claritatea exprimării

	18. 
	(2) Nu pot constitui servicii ale societăţii informaţionale:

a) oferta de servicii care necesită prezenţa fizică a furnizorului şi a destinatarului, chiar dacă prestarea serviciilor respective implică utilizarea de echipamente electronice;

b) oferta de servicii care presupun manipularea unor bunuri corporale de către destinatar, chiar dacă prestarea serviciilor respective implică utilizarea de echipamente electronice;

c) oferta de bunuri sau servicii care se efectuează prin telefonie vocală, telegraf, telex sau fax;  

d) oferta de bunuri sau servicii care nu este prezentată destinatarului prin transmiterea informaţiei la cererea individuală a acestuia şi care este destinată recepţiei simultane de către un număr nelimitat de persoane (punct-multipunct), precum serviciile de radiodifuziune sonoră şi televizată sau serviciile de teletext televizat;

e) difuzarea programelor de televiziune prin Internet, chiar dacă transmiterea informaţiei este efectuată la cererea individuală a destinatarului, cu condiţia ca programele în cauză să fi fost anterior difuzate printr-un alt mediu;

f) activitatea notarilor publici, în măsura în care aceasta este legată în mod direct şi specific de exercitarea prerogativelor de autoritate publică; 

g) reprezentarea clienţilor şi apărarea intereselor acestora în faţa instanţelor judecătoreşti;

h) activităţile de jocuri de noroc cu câştiguri în bani, inclusiv loteriile şi pariurile.
	(2) nemodificat

a) nemodificat

b) nemodificat

c) eliminat

c) nemodificat

e) eliminat;

d) nemodificat

e) nemodificat

f) nemodificat
	Pentru conformitate cu Directiva 2000/31/CE

Litera d) devine litera c)

Pentru conformitate cu Directiva 2000/31/CE

Litera f) devine litera d)

Litera g) devine litera e)

Litera h) devine litera f)



	19. 
	(3) Dispoziţiile prezentei legi se completează cu:

a) dispoziţiile legale fiscale;

b) dispoziţiile legale care reglementează protecţia persoanelor în privinţa prelucrării datelor cu caracter personal şi libera circulaţie a acestor date, precum şi celor care reglementează prelucrarea datelor cu caracter personal şi protecţia vieţii private în sectorul telecomunicaţiilor;

c) prevederile legale în materie de concurenţă.
	(3) nemodificat
	

	20. 
	(4) În măsura în care nu conţine dispoziţii derogatorii, prezenta lege se completează cu dispoziţiile legale privind încheierea, validitatea şi efectele actelor juridice, regimul juridic al contractelor la distanţă, cu celelalte prevederi legale care au ca scop protecţia consumatorilor şi a sănătăţii publice, precum şi cu dispoziţiile legale privitoare la reglementarea raporturilor de drept internaţional privat. 
	(4) În măsura în care nu conţine dispoziţii derogatorii, prezenta lege se completează cu dispoziţiile legale privind încheierea, validitatea şi efectele actelor juridice, cu celelalte prevederi legale care au ca scop protecţia consumatorilor şi a sănătăţii publice, precum şi cu dispoziţiile legale privitoare la reglementarea raporturilor de drept internaţional privat.
	A fost eliminată sintagma „regimul juridic al contractelor la distanţă”, pentru eliminarea redundanţei

	21. 
	ARTICOLUL 3

Aplicarea legii române în cazul serviciilor societăţii informaţionale
	nemodificat
	

	22. 
	De la data intrării în vigoare a prezentei legi, serviciile societăţii informaţionale oferite de furnizorii de servicii stabiliţi în România sunt supuse prevederilor în vigoare ale legilor române care reglementează activităţile de furnizare a bunurilor sau serviciilor care fac obiectul serviciilor societăţii informaţionale în cauză, inclusiv prevederilor prezentei legi, în privinţa:

a) condiţiilor pe care trebuie să le îndeplinească furnizorii în vederea începerii activităţii, precum sunt cele legate de eventualele calificări, autorizaţii sau notificări necesare;

b) condiţiilor pe care trebuie să le îndeplinească furnizorii pentru desfăşurarea activităţii, precum sunt cele care privesc conduita acestora, calitatea sau conţinutul serviciilor oferite, inclusiv în materie de publicitate şi de conţinut şi încheiere a contractelor, sau cele care privesc răspunderea furnizorilor.
	(1) Prezenta lege se aplică furnizorilor de servicii stabiliţi în România.

(2) De la data intrării în vigoare a prezentei legi, serviciile societăţii informaţionale oferite de furnizorii de servicii stabiliţi în România sunt supuse prevederilor în vigoare ale legilor române care reglementează activităţile de furnizare a bunurilor sau serviciilor care fac obiectul serviciilor societăţii informaţionale în cauză, în privinţa:

a) condiţiilor pe care trebuie să le îndeplinească furnizorii în vederea începerii activităţii, precum sunt cele legate de eventualele calificări, autorizaţii sau notificări necesare;

b) condiţiilor pe care trebuie să le îndeplinească furnizorii pentru desfăşurarea activităţii, precum sunt cele care privesc conduita acestora, calitatea sau conţinutul serviciilor oferite, inclusiv în materie de publicitate şi de conţinut şi încheiere a contractelor, sau cele care privesc răspunderea furnizorilor.
	Pentru a determina sfera de aplicare ratione personae a legii

	23. 
	CAPITOLUL II

Furnizarea serviciilor societăţii informaţionale
	Nemodificat
	

	24. 
	ARTICOLUL 4

Principiile furnizării serviciilor societăţii informaţionale
	Nemodificat
	

	25. 
	(1) Furnizarea de servicii ale societăţii informaţionale de către persoanele fizice sau juridice nu este supusă nici unei autorizări prealabile şi se desfăşoară în concordanţă cu principiile concurenţei libere şi loiale, cu respectarea dispoziţiilor legale în vigoare.

	(1) nemodificat
	

	26. 
	(2) Prevederile alin. (1) nu aduc atingere dispoziţiilor legale care impun autorizarea prealabilă în vederea desfăşurării unor activităţi de către persoanele fizice sau juridice, dacă dispoziţiile în cauză nu vizează în mod expres şi exclusiv serviciile societăţii informaţionale sau furnizorii de servicii în înţelesul prezentei legi.
	(2) nemodificat 
	

	27. 
	(3) Furnizarea de servicii ale societăţii informaţionale de către furnizorii de servicii stabiliţi în statele membre ale Uniunii Europene se face în condiţiile prevăzute în Acordul European instituind o asociere între România, pe de o parte, Comunităţile Europene şi statele membre ale acestora, pe de altă parte.
	(3) nemodificat
	

	28. 
	
	(4) Furnizarea de servicii ale societăţii informaţionale de către furnizorii de servicii stabiliţi în alte state se face în condiţiile acordurilor bilaterale încheiate cu statele respective, la care România este parte.
	Pentru acoperirea tuturor cazurilor

	29. 
	ARTICOLUL 5

Informaţii generale
	nemodificat
	

	30. 
	Furnizorul de servicii are obligaţia de a pune la dispoziţie destinatarilor şi autorităţilor sau organelor cu atribuţii de supraveghere şi control, abilitate potrivit legii, într-o formă clară şi în mod permanent, prin afişare la loc vizibil în interiorul paginii de web prin intermediul căreia este oferit serviciul respectiv, cel puţin următoarele informaţii: 

a) numele sau denumirea furnizorului de servicii;

b) domiciliul sau sediul furnizorului;

c) numerele de telefon, fax, adresa de poştă electronică şi orice alte date necesare contactării furnizorului în mod direct şi efectiv;

d) în cazul în care furnizorul este înscris în registrul comerţului sau în alt registru public similar, numărul de înmatriculare sau alte mijloace similare de identificare; 

e) codul de înregistrare fiscală;

f) în cazul în care activitatea furnizorului este supusă unui regim de autorizare, datele autorităţii competente;

g) în cazul în care furnizorul este membru al unei profesii liberale, corpul profesional sau orice alt organism similar din care acesta face parte, titlul profesional şi statul în care a fost acordat, precum şi indicarea regulilor profesionale aplicabile în statul în care furnizorul este stabilit şi a mijloacelor de acces la acestea;

h) tarifele aferente serviciilor oferite, care trebuie indicate clar, cu respectarea normelor privind comercializarea produselor şi serviciilor de piaţă, şi însoţite de precizarea dacă includ sau nu taxa pe valoarea adăugată, în cazul în care, potrivit dispoziţiilor legale în vigoare, aceasta se aplică prestării serviciului respectiv;

i) orice alte informaţii pe care furnizorul de servicii este obligat să le pună la dispoziţia destinatarilor în conformitate cu dispoziţiile legale în vigoare.
	Furnizorul de servicii are obligaţia de a pune la dispoziţie destinatarilor şi autorităţilor cu atribuţii de supraveghere şi control, abilitate potrivit legii, într-o formă clară şi în mod permanent, prin afişare la loc vizibil, de exemplu în interiorul paginii de web prin intermediul căreia este oferit serviciul respectiv, cel puţin următoarele informaţii: 

a) nemodificat

b) nemodificat

c) nemodificat

d) numărul de înmatriculare sau alte mijloace similare de identificare, în cazul în care furnizorul este înscris în registrul comerţului sau în alt registru public similar; 

 e) nemodificat

f) datele de identificare ale autorităţii competente, în cazul în care activitatea furnizorului este supusă unui regim de autorizare;

 g) titlul profesional şi statul în care a fost acordat, corpul profesional sau orice alt organism similar din care face parte, indicarea reglementărilor aplicabile profesiei respective în statul în care furnizorul este stabilit precum şi a mijloacelor de acces la acestea, în cazul în care furnizorul este membru al unei profesii liberale;

 h) tarifele aferente serviciilor oferite, care trebuie indicate cu respectarea normelor privind comercializarea produselor şi serviciilor de piaţă, cu precizarea scutirii, includerii sau neincluderii taxei pe valoarea adăugată, precum şi a cuantumului acesteia;

i) includerea sau nu, în preţ, a cheltuielilor de livrare precum şi valoarea acestora, dacă este cazul;
j) nemodificat
	Pentru corelare cu legislaţia emisă în domeniu

A fost eliminată sintagma „sau organelor”

Pentru acurateţea exprimării

Pentru acurateţea exprimării

Pentru acurateţea exprimării

Pentru conformitate cu Directiva 2000/31/CE

Pentru conformitate cu Directiva 2000/31/CE

Litera i) devine litera j)

	31. 
	ARTICOLUL 6

Comunicările comerciale
	Nemodificat
	 

	32. 
	(1) Efectuarea de comunicări comerciale prin poşta electronică este interzisă, cu excepţia cazului în care destinatarul şi-a exprimat în prealabil consimţământul expres pentru a primi asemenea comunicări.
	(1) nemodificat
	

	33. 
	(2) Comunicările comerciale care constituie un serviciu al societăţii informaţionale sau o parte a acestuia, în măsura în care sunt permise, trebuie să respecte cel puţin următoarele condiţii:

a) să fie clar individualizate ca atare;

b) persoana fizică sau juridică în numele căreia sunt făcute să fie clar identificată;

c) ofertele promoţionale, precum reducerile, premiile şi cadourile, să fie clar individualizate ca atare, iar condiţiile care trebuie îndeplinite pentru obţinerea lor să fie uşor accesibile şi clar prezentate;

d) competiţiile şi jocurile promoţionale să fie clar identificabile ca atare, iar condiţiile de participare să fie uşor accesibile şi clar prezentate;

e) orice alte condiţii impuse prin dispoziţiile legale în vigoare.
	(2) Comunicările comerciale care constituie un serviciu al societăţii informaţionale sau o parte a acestuia, în măsura în care sunt permise, trebuie să respecte cel puţin următoarele condiţii:

a) să fie clar identificabile ca atare;

b) nemodificat

c) ofertele promoţionale, precum reducerile, premiile şi cadourile, să fie clar identificabile, iar condiţiile care trebuie îndeplinite pentru obţinerea lor să fie uşor accesibile şi clar prezentate;

d) nemodificat

e) nemodificat
	Pentru conformitate cu Directiva 2000/31/CE

Pentru conformitate cu Directiva 2000/31/CE

	34. 
	(3) Comunicările comerciale care constituie un serviciu al societăţii informaţionale sau o parte a acestuia, atunci când acest serviciu este furnizat de un membru al unei profesii liberale, sunt permise sub condiţia respectării dispoziţiilor legale şi a regulilor profesionale care privesc, în special, independenţa, demnitatea şi onoarea profesiei, secretul profesional şi corectitudinea faţă de clienţi şi faţă de ceilalţi membri ai profesiei.
	(3) Comunicările comerciale care constituie un serviciu al societăţii informaţionale sau o parte a acestuia, atunci când acest serviciu este furnizat de un membru al unei profesii liberale, sunt permise sub condiţia respectării dispoziţiilor legale şi a reglementărilor aplicabile profesiei respective care privesc, în special, independenţa, demnitatea şi onoarea profesiei, secretul profesional şi corectitudinea faţă de clienţi şi faţă de ceilalţi membri ai profesiei.
	Pentru consecvenţă în exprimare

	35. 
	(4) Furnizorii de servicii ale societăţii informaţionale care efectuează comunicări comerciale au obligaţia respectării prevederilor alin. (1), (2) şi (3).
	(4) nemodificat
	

	36. 
	CAPITOLUL III

Încheierea contractelor prin mijloace electronice
	Nemodificat
	

	37. 
	ARTICOLUL 7

Informarea destinatarilor
	Nemodificat
	 

	38. 
	(1) Furnizorul de servicii trebuie să pună la dispoziţia destinatarului, o dată cu oferta, sau cel mai târziu înainte ca destinatarul să îi trimită acceptarea ofertei, cel puţin următoarele informaţii, care trebuie să fie exprimate în mod clar şi într-un limbaj accesibil:

a) etapele tehnice care trebuie urmate pentru a încheia contractul;

b) faptul că furnizorul de servicii va efectua stocarea contractului, de îndată ce acesta va fi încheiat, precum şi modul în care contractul încheiat va fi pus la dispoziţia cocontractantului;

c) mijloacele tehnice pe care furnizorul le pune la dispoziţia destinatarului pentru identificarea şi corectarea erorilor survenite cu ocazia introducerii datelor;

d) limba în care se poate încheia contractul;

e) codurile de conduită relevante la care furnizorul de servicii subscrie, precum şi informaţii despre modul în care aceste coduri pot fi consultate prin mijloace electronice;

f) orice alte condiţii impuse prin dispoziţiile legale în vigoare.
	(1) Furnizorul de servicii este obligat să pună la dispoziţia destinatarului, odată cu oferta, sau cel mai târziu înainte ca destinatarul să îi transmită acceptarea ofertei, cel puţin următoarele informaţii, care trebuie să fie exprimate în mod clar, neechivoc şi într-un limbaj accesibil:

a) nemodificat

b) dacă contractul, odată încheiat, este stocat sau nu de către furnizorul  de servicii şi dacă este accesibil sau nu;

     c) nemodificat

d) nemodificat

e) nemodificat

       f) nemodificat
	Pentru conformitate cu Directiva 2000/31/CE

Pentru conformitate cu Directiva 2000/31/CE

	39. 
	(2) Furnizorul de servicii poate deroga de la dispoziţiile alin. (1) numai în situaţia în care a convenit altfel cu destinatarul, cu condiţia ca nici una dintre părţi să nu aibă calitatea de consumator.
	(2) nemodificat
	

	40. 
	(3) Clauzele şi condiţiile generale ale contractului propus trebuie puse la dispoziţia destinatarului într-un mod care să îi permită acestuia să le stocheze pe un suport durabil.
	(3) Clauzele şi condiţiile generale ale contractului propus trebuie puse la dispoziţia destinatarului într-un mod care să îi permită acestuia să le stocheze şi să le reproducă.
	Pentru conformitate cu Directiva 2000/31/CE

	41. 
	(4) Alin. (1)-(3) nu se aplică în privinţa contractelor încheiate exclusiv prin poştă electronică sau prin alte mijloace de comunicare individuală similare.
	(4) nemodificat
	

	42. 
	ARTICOLUL 8

Momentul încheierii contractului prin mijloace electronice
	Nemodificat
	 

	43. 
	(1) Contractul se consideră încheiat în momentul în care furnizorul de servicii a trimis destinatarului confirmarea faptului că a primit acceptarea ofertei
	(1) Contractul se consideră încheiat în momentul în care furnizorul de servicii a transmis destinatarului confirmarea faptului că a primit acceptarea ofertei.
	Pentru consecvenţa limbajului

	44. 
	(2) Prin derogare de la dispoziţiile alin. (1), părţile pot conveni un alt moment al încheierii contractului, cu condiţia ca nici un dintre părţi să nu aibă calitatea de consumator.
	(2) nemodificat
	

	45. 
	(3) Acceptarea ofertei şi confirmarea primirii acceptării ofertei se consideră primite atunci când părţile cărora le sunt adresate pot să le acceseze.
	(3) nemodificat
	

	46. 
	(4) Furnizorul de servicii are obligaţia să ofere destinatarului posibilitatea de a utiliza un procedeu tehnic adecvat, simplu şi efectiv, care să permită identificarea şi corectarea erorilor survenite cu ocazia introducerii datelor, anterior trimiterii acceptării ofertei.
	(4) nemodificat
	

	47. 
	(5) Furnizorul de servicii poate deroga de la dispoziţiile alin. (4) numai în situaţia în care a convenit altfel cu destinatarul, cu condiţia ca nici una dintre părţi să nu aibă calitatea de consumator.
	(5) nemodificat
	

	48. 
	(6) Prevederile alin. (1), (2), (4) şi (5) nu se aplică în privinţa contractelor încheiate exclusiv prin poştă electronică sau prin alte mijloace de comunicare individuală similare.
	(6) nemodificat
	

	49. 
	
	ARTICOLUL 9

Condiţii privind păstrarea sau prezentarea informaţiei
	se introduce un articol nou: Art. 9

	50. 
	
	 (1) Acolo unde legea impune ca informaţia să fie prezentată sau păstrată în forma sa originală, această cerinţă este îndeplinită dacă sunt îndeplinite în mod cumulativ următoarele condiţii:

a) există garanţia integrităţii informaţiei asigurată prin respectarea standardelor naţionale în domeniu, din momentul când a fost generată;

b) mesajul este semnat utilizând semnătura electronică extinsă a emitentului;

c) informaţia poate fi imediat furnizată şi prezentată la cerere.
	Pentru eficientizarea funcţionării sistemului 

	51. 
	
	(2) Destinatarul comerciant acţionează pe riscul propriu dacă a ştiut sau ar fi trebuit să ştie, în concordanţă cu practicile comerciale curente sau ca urmare a folosirii procedurilor convenite expres cu emitentul, că informaţia conţinută într-un mesaj electronic a fost alterată în timpul transmiterii sau prelucrării sale.
	

	52. 
	CAPITOLUL IV

Răspunderea furnizorilor de servicii care acţionează ca intermediari
	Nemodificat
	

	53. 
	ARTICOLUL 9

Intermedierea prin simpla transmitere
	ARTICOLUL 10
Nemodificat
	Art. 9 devine art. 10 

	54. 
	(1) Dacă un serviciu al societăţii informaţionale constă în transmiterea într-o reţea de comunicaţie a informaţiei furnizate de un destinatar al serviciului respectiv sau în asigurarea accesului la o reţea de comunicaţie, furnizorul acelui serviciu nu răspunde pentru informaţia transmisă dacă sunt îndeplinite următoarele condiţii:

a) transmiterea nu a fost iniţiată de furnizorul de servicii;

b) alegerea persoanei care recepţionează informaţia transmisă nu a aparţinut furnizorului;

c) conţinutul informaţiei transmise nu a fost influenţat în nici un fel de către furnizor, în sensul că nu i se poate atribui nici selecţia şi nici o eventuală modificare a acestei informaţii.
	(1) Nemodificat

a) nemodificat

b) nemodificat

c) nemodificat


	

	55. 
	(2) Transmiterea informaţiei şi asigurarea accesului, menţionate la alin. (1), includ şi stocarea automată, intermediară şi temporară a informaţiei transmise, în măsura în care această operaţie are loc exclusiv în scopul ca informaţia respectivă să tranziteze reţeaua de comunicaţie şi cu condiţia ca informaţia să nu fie stocată pentru o perioadă care depăşeşte durata strict necesară transmiterii ei.
	(2) nemodificat


	

	56. 
	ARTICOLUL 10

Stocarea temporară a informaţiei (stocarea caching)
	ARTICOLUL 11
nemodificat


	Art. 10 devine art. 11

	57. 
	Dacă un serviciu al societăţii informaţionale constă în transmiterea într-o reţea de comunicaţie a informaţiei furnizate de un destinatar al serviciului respectiv, furnizorul acelui serviciu este exonerat de răspundere pentru stocarea automată, intermediară şi temporară a informaţiei transmise, în măsura în care această operaţie are loc exclusiv în scopul de a face mai eficientă transmiterea informaţiei către alţi destinatari, la cererea acestora, dacă sunt îndeplinite următoarele condiţii:

a) furnizorul nu aduce modificări informaţiei transmise;

b) furnizorul îndeplineşte condiţiile legale privind accesul la informaţia respectivă;

c) furnizorul respectă regulile referitoare la actualizarea informaţiei, aşa cum acestea sunt larg recunoscute şi aplicate în industrie;

d) furnizorul nu împiedică utilizarea legală de către orice persoană a tehnologiilor larg recunoscute şi aplicate în industrie în vederea obţinerii de date despre natura sau utilizarea informaţiei;

e) furnizorul acţionează rapid în vederea eliminării informaţiei pe care a stocat-o sau în vederea blocării accesului la aceasta, din momentul în care a cunoscut efectiv faptul că informaţia transmisă iniţial a fost eliminată din reţeaua de comunicaţie ori că accesul la ea a fost blocat, sau faptul că eliminarea ori blocarea accesului a avut loc prin efectul unei hotărâri judecătoreşti sau a dispoziţiei unei autorităţi publice.
	Dacă un serviciu al societăţii informaţionale constă în transmiterea într-o reţea de comunicaţie a informaţiei furnizate de un destinatar al serviciului respectiv, furnizorul acelui serviciu nu răspunde pentru stocarea automată, intermediară şi temporară a informaţiei transmise, în măsura în care această operaţie are loc exclusiv în scopul de a face mai eficientă transmiterea informaţiei către alţi destinatari, la cererea acestora, dacă sunt îndeplinite următoarele condiţii: 

a) nemodificat

b) nemodificat

c) nemodificat

d) nemodificat

e) nemodificat


	Pentru corectitudine juridică şi similitudine cu art. 10.

	58. 
	ARTICOLUL 11

Stocarea permanentă a informaţiei (stocarea hosting)
	ARTICOLUL 12 

nemodificat


	Art. 11 devine art. 12.

	59. 
	(1) Dacă un serviciu al societăţii informaţionale constă în stocarea informaţiei furnizate de un destinatar al serviciului respectiv, furnizorul acelui serviciu este exonerat de răspundere pentru informaţia stocată la cererea unui destinatar, dacă este îndeplinită oricare din următoarele condiţii:

a) furnizorul nu are cunoştinţă despre activitatea sau informaţia ilegală;

b) după ce a luat cunoştinţă sau a descoperit o informaţie sau activitate ilegală, furnizorul acţionează rapid în vederea eliminării sau a blocării accesului la aceasta.
	(1) Dacă un serviciu al societăţii informaţionale constă în stocarea informaţiei furnizate de un destinatar al serviciului respectiv, furnizorul acelui serviciu nu răspunde pentru informaţia stocată la cererea unui destinatar, dacă este îndeplinită oricare din următoarele condiţii:

a) nemodificat

b) nemodificat


	Pentru corectitudine juridică şi similitudine cu art. 10 şi 11.

	60. 
	(2) Prevederile alin. (1) nu se aplică în situaţia în care destinatarul acţionează sub autoritatea sau controlul furnizorului.
	(2) nemodificat
	

	61. 
	ARTICOLUL 12

Obligaţia de informare a autorităţilor sau organelor cu atribuţii de supraveghere şi control, abilitate potrivit legii
	ARTICOLUL 13

Supraveghere şi control
	Art. 12 devine art. 13.

Pentru simplificarea exprimării

	62. 
	(1) Furnizorii de servicii sunt obligaţi să informeze de îndată autorităţile sau organele cu atribuţii de supraveghere şi control, abilitate potrivit legii, asupra activităţilor ilegale desfăşurate sau asupra informaţiilor ilegale furnizate de către destinatarii serviciilor lor.
	(1) Furnizorii de servicii sunt obligaţi să informeze de îndată autorităţile cu atribuţii de supraveghere şi control, abilitate potrivit legii, despre activităţile ilegale desfăşurate de către destinatarii serviciilor lor sau despre informaţiile ilegale furnizate de aceştia.
	Pentru claritatea exprimării

	63. 
	(2) Furnizorii de servicii sunt obligaţi să comunice de îndată autorităţilor sau organelor prevăzute la alin. (1), la cererea acestora, informaţii care să permită identificarea destinatarilor serviciilor lor, cu care aceşti furnizori au încheiat contracte privind stocarea permanentă a informaţiei.    
	(2) Furnizorii de servicii sunt obligaţi să comunice de îndată autorităţilor prevăzute la alin. (1), la cererea acestora, informaţii care să permită identificarea destinatarilor serviciilor lor, cu care aceşti furnizori au încheiat contracte privind stocarea permanentă a informaţiei.    
	Pentru similitudine cu restul prevederilor

	64. 
	
	(3) Autorităţile cu atribuţii de supraveghere  şi control, abilitate potrivit legii, pot dispune, din oficiu sau la primirea unei plângeri sau sesizări, obligarea furnizorilor de servicii la luarea oricăror măsuri necesare pentru împiedicarea producerii, limitarea întinderii sau pentru repararea unui prejudiciu care ar putea fi sau care a fost cauzat prin transmiterea sau stocarea informaţiei furnizate de destinatarii serviciilor pe care aceştia le oferă. Aceste măsuri pot viza, între altele, încetarea transmiterii sau stocării informaţiei în cauză, ori împiedicarea accesului la aceasta.
	Se introduce un alineat nou, pentru eficienţa funcţionării sistemului

	65. 
	
	(4) Plângerea prevăzută la alin. (3) poate fi făcută de către orice persoană care se consideră prejudiciată prin conţinutul informaţiei în cauză. Plângerea sau sesizarea se întocmeşte în formă scrisă, cu arătarea motivelor pe care se întemeiază, şi va fi în mod obligatoriu datată şi semnată. Plângerea nu poate fi înaintată dacă o cerere în justiţie, având acelaşi obiect şi aceleaşi părţi, a fost anterior introdusă.
	Se introduce un alineat nou, pentru eficienţa funcţionării sistemului

	66. 
	
	(5) Decizia autorităţii trebuie motivată şi se comunică părţilor interesate în termen de 30 de zile de la data primirii plângerii sau sesizării, sau, dacă autoritatea a acţionat din oficiu, în termen de 15 de zile de la data la care a fost emisă. 
	Se introduce un alineat nou, pentru eficienţa funcţionării sistemului



	67. 
	
	(6) Împotriva unei decizii luate potrivit prevederilor alin. (3), persoana interesată poate formula contestaţie în termen de l5 de zile de la comunicare, sub sancţiunea decăderii, la instanţa de contencios administrativ competentă. Cererea se judecă de urgenţă, cu citarea părţilor. Sentinţa este definitivă.
	Se introduce un alineat nou, pentru eficienţa funcţionării sistemului

	68. 
	CAPITOLUL V

Sancţiuni civile şi contravenţionale
	Nemodificat
	

	69. 
	ARTICOLUL 13

Nulitatea relativă a contractelor privind servicii ale societăţii informaţionale
	ARTICOLUL 14
Nemodificat

	Art. 13 devine art. 14.

	70. 
	Orice contract privind furnizarea de servicii ale societăţii informaţionale este anulabil dacă a fost încheiat cu un furnizor de servicii care:  

a) nu a pus la dispoziţia destinatarului, în condiţiile prevăzute de lege, informaţiile prevăzute la art. 5 literele a)-h), ori nu a furnizat toate aceste informaţii, sau a furnizat informaţii inexacte;  

b) nu a pus la dispoziţia destinatarului, în condiţiile prevăzute de lege, informaţiile prevăzute la art. 7 alin. (1) lit. a)-e), ori nu a furnizat toate aceste informaţii, sau a furnizat informaţii inexacte, dacă nu sunt aplicabile prevederile art. 7 alin. (2) sau alin. (4);

c) nu a respectat obligaţia prevăzută la art. 7 alin. (3), dacă nu sunt aplicabile prevederile art. 7 alin. (4);

d) a încălcat obligaţia prevăzută la art. 8 alin. (4), dacă nu sunt aplicabile prevederile art. 8 alin. (5).  

	nemodificat

a) nu a pus la dispoziţia destinatarului, în condiţiile prevăzute de lege, informaţiile prevăzute la art. 5 literele a)-i), ori nu a furnizat toate aceste informaţii, sau a furnizat informaţii inexacte;  

b) nemodificat

c) nemodificat

d) nemodificat  

	Pentru corelare cu art. 5

	71. 
	ARTICOLUL 14

Contravenţii
	ARTICOLUL 15
Nemodificat
	Art. 14 devine art. 15.

	72. 
	(1) Constituie contravenţie, dacă nu este săvârşită în astfel de condiţii încât, potrivit legii penale, să constituie infracţiune, şi se sancţionează cu amendă de la 10.000.000 lei la 250.000.000 lei fapta furnizorului de servicii care: 

a) efectuează comunicări comerciale încălcând condiţiile stabilite la art. 6 alin. (1) şi (2), lit. a)-d);

b) nu pune la dispoziţia destinatarilor şi autorităţilor sau organelor cu atribuţii de supraveghere şi control, abilitate potrivit legii, informaţiile prevăzute la art. 5 lit. a)-h), în condiţiile prevăzute de lege, ori nu furnizează toate aceste informaţii, sau furnizează informaţii inexacte;

c) nu pune la dispoziţia destinatarului, în condiţiile prevăzute de lege, informaţiile prevăzute la art. 7 alin. (1) lit. a)-e), ori nu furnizează toate aceste informaţii, sau furnizează informaţii inexacte, dacă nu sunt aplicabile prevederile art. 7 alin. (2) sau alin. (4);

d) nu respectă obligaţia prevăzută la art. 7 alin. (3), dacă nu sunt aplicabile prevederile art. 7 alin. (4);

e) nu respectă obligaţia de informare a autorităţilor sau organelor cu atribuţii de supraveghere şi control, abilitate potrivit legii, prevăzută la art. 12.
	(1) nemodificat

a) nemodificat

b) nu pune la dispoziţia destinatarilor şi autorităţilor sau organelor cu atribuţii de supraveghere şi control, abilitate potrivit legii, informaţiile prevăzute la art. 5 lit. a)-i), în condiţiile prevăzute de lege, ori nu furnizează toate aceste informaţii, sau furnizează informaţii inexacte;

c) nemodificat 

d) nemodificat 

e) nu respectă obligaţia de informare a autorităţilor cu atribuţii de supraveghere şi control, abilitate potrivit legii, prevăzută la art. 13.
	Pentru corelare cu art. 5

Pentru corelare cu art. 13



	73. 
	(2) Sancţiunile prevăzute la alin. (1) pot fi aplicate şi persoanelor juridice.
	eliminare
	Pentru eliminarea redundanţei

	74. 
	ARTICOLUL 15

Constatarea contravenţiilor şi aplicarea sancţiunilor
	ARTICOLUL 16
nemodificat
	Art. 15 devine art. 16

	75. 
	(1) Constatarea contravenţiilor şi aplicarea sancţiunilor prevăzute la art. 14 alin. (1) lit. a) se fac de către reprezentanţii împuterniciţi ai autorităţii de supraveghere, la sesizarea oricărei persoane sau din oficiu.
	(1) eliminat
	Pentru  corectitudine juridică

Prevederile alin. (1) se includ în alin. (2).

	76. 
	(2) Constatarea contravenţiilor şi aplicarea sancţiunilor prevăzute la art. 14 alin. (1) lit. b), c), d) şi e) se fac de către reprezentanţii împuterniciţi ai autorităţilor sau organelor cu atribuţii de supraveghere şi control, abilitate potrivit legii, la sesizarea oricărei persoane sau din oficiu.
	(1) Constatarea contravenţiilor şi aplicarea sancţiunilor prevăzute la art. 15 se fac de către reprezentanţii împuterniciţi ai autorităţilor cu atribuţii de supraveghere şi control, abilitate potrivit legii, la sesizarea oricărei persoane sau din oficiu.
	Pentru  corectitudine juridică

Pentru consecvenţa exprimării

Pentru corelare cu noua numerotare

Alin. 2 devine alin. 1

	77. 
	(3) Contravenţiilor prevăzute la art. 14 le sunt aplicabile dispoziţiile Legii nr. 32/1968 privind stabilirea şi sancţionarea contravenţiilor, cu modificările şi completările ulterioare.
	(2) Contravenţiilor prevăzute la art. 15 le sunt aplicabile dispoziţiile Legii nr. 32/1968 privind stabilirea şi sancţionarea contravenţiilor, cu modificările şi completările ulterioare.
	Pentru corelare cu noua numerotare

Alin. 3 devine alin. 2

	78. 
	CAPITOLUL VI

Infracţiuni săvârşite în legătură cu emiterea şi utilizarea instrumentelor de plată electronică şi cu utilizarea datelor de identificare în vederea efectuării de operaţiuni financiare
	nemodificat
	

	79. 
	ARTICOLUL 16

Falsificarea instrumentelor de plată electronică 
	ARTICOLUL 17
Nemodificat
	Art. 16 devine art. 17.

	80. 
	(1) Falsificarea unui instrument plată electronică se pedepseşte cu închisoare de la 3 la 12 ani şi interzicerea unor drepturi.
	(1) nemodificat
	

	81. 
	(2) Cu aceeaşi pedeapsă se sancţionează punerea în circulaţie, în orice mod, a instrumentelor de plată electronică falsificate sau deţinerea lor în vederea punerii în circulaţie.
	(2) nemodificat
	

	82. 
	(3) Pedeapsa este închisoarea de la 5 la 15 ani şi interzicerea unor drepturi dacă faptele prevăzute la alin. (1) şi (2) sunt săvârşite de o persoană care, în virtutea atribuţiilor sale de serviciu:

a) realizează operaţii tehnice necesare emiterii instrumentelor de plată electronică ori efectuării de plăţi, decontări, tranzacţii, transferuri de fonduri sau orice alte operaţiuni financiare care implică utilizarea instrumentelor de plată electronică, sau

b) are acces la mecanismele de securitate implicate în emiterea sau utilizarea instrumentelor de plată electronică;

c) are acces la datele de identificare sau la mecanismele de securitate implicate în efectuarea de plăţi, decontări, tranzacţii, a unui transfer de fonduri sau a oricărei alte operaţiuni financiare.
	(3) Nemodificat

a) nemodificat

b) are acces la mecanismele de securitate implicate în emiterea sau utilizarea instrumentelor de plată electronică, sau

c) nemodificat


	Pentru claritatea exprimării

	83. 
	(4) Tentativa se pedepseşte.
	nemodificat
	

	84. 
	ARTICOLUL 17

Deţinerea de echipamente în vederea falsificării instrumentelor de plată electronică
	ARTICOLUL 18
Nemodificat
	Art. 17 devine art. 18

	85. 
	
Fabricarea ori deţinerea de echipamente, inclusiv hardware sau software, cu scopul de a servi la falsificarea instrumentelor de plată electronică se pedepseşte cu închisoare de la 6 luni la 5 ani.
	Nemodificat
	

	86. 
	ARTICOLUL 18

Falsul în declaraţii în vederea emiterii sau utilizării instrumentelor de plată electronică
	ARTICOLUL 19
Nemodificat
	Art. 18 devine art. 19.

	87. 
	Declararea necorespunzătoare adevărului făcută unei instituţii bancare, de credit sau financiare, sau oricărei alte persoane juridice autorizate, în condiţiile legii, să emită instrumente de plată electronică, sau să efectueze plăţi, decontări, tranzacţii, transferuri de fonduri sau orice alte operaţiuni financiare care implică utilizarea instrumentelor de plată electronică, în vederea emiterii sau utilizării unui instrument de plată electronică, pentru sine sau pentru altul, atunci când, potrivit legii ori împrejurărilor, declaraţia făcută serveşte pentru emiterea sau utilizarea acelui instrument, se pedepseşte cu închisoare de la 3 luni la 2 ani sau cu amendă.
	Nemodificat
	

	88. 
	ARTICOLUL 19

Efectuarea de operaţiuni financiare în mod fraudulos
	ARTICOLUL 20
Nemodificat
	Art. 19 devine art. 20

	89. 
	(1) Efectuarea unei plăţi, decontări, tranzacţii, a unui transfer de fonduri sau a oricărei alte operaţiuni financiare, prin utilizarea unui instrument de plată electronică, inclusiv a codului personal de identificare aferent acestuia, fără consimţământul deţinătorului legitim al instrumentului respectiv, se pedepseşte cu închisoare de la 3 la 12 ani.
	Nemodificat
	

	90. 
	(2) Cu aceeaşi pedeapsă se sancţionează efectuarea unei plăţi, decontări, tranzacţii, a unui transfer de fonduri sau a oricărei alte operaţiuni financiare, prin utilizarea neautorizată a oricăror date de identificare sau prin utilizarea de date de identificare fictive.
	Nemodificat
	

	91. 
	(3) Cu aceeaşi pedeapsă se sancţionează transmiterea neautorizată către altă persoană a oricăror date de identificare, în vederea efectuării unei plăţi, decontări, tranzacţii, a unui transfer de fonduri sau a oricărei alte operaţiuni financiare.
	Nemodificat
	

	92. 
	(4) Pedeapsa este închisoarea de la 5 la 15 ani şi interzicerea unor drepturi dacă faptele prevăzute la alin. (1), (2) şi (3) sunt săvârşite de o persoană care, în virtutea atribuţiilor sale de serviciu: 

a) realizează operaţii tehnice necesare emiterii instrumentelor de plată electronică ori efectuării de plăţi, decontări, tranzacţii, transferuri de fonduri sau orice alte operaţiuni financiare care implică utilizarea instrumentelor de plată electronică, sau

b) are acces la mecanismele de securitate implicate în emiterea sau utilizarea instrumentelor de plată electronică;

c) are acces la datele de identificare sau la mecanismele de securitate implicate în efectuarea de plăţi, decontări, tranzacţii, a unui transfer de fonduri sau a oricărei alte operaţiuni financiare.
	Nemodificat

a) nemodificat

b) are acces la mecanismele de securitate implicate în emiterea sau utilizarea instrumentelor de plată electronică, sau

c) nemodificat


	Pentru claritatea exprimării

	93. 
	(5) Tentativa se pedepseşte.
	Nemodificat
	

	94. 
	ARTICOLUL 20

Acceptarea operaţiunilor financiare efectuate în mod fraudulos
	ARTICOLUL 21
Nemodificat
	Art. 20 devine art. 21

	95. 
	(1) Acceptarea unei plăţi, decontări, tranzacţii, a unui transfer de fonduri sau a oricărei alte operaţiuni financiare, cunoscând că este efectuată prin folosirea unui instrument de plată electronică falsificat sau utilizat fără consimţământul deţinătorului său legitim, se pedepseşte cu închisoare de la 3 la 12 ani.
	(1) nemodificat
	

	96. 
	(2) Cu aceeaşi pedeapsă se sancţionează acceptarea unei plăţi, decontări, tranzacţii, a unui transfer de fonduri sau a oricărei alte operaţiuni financiare, cunoscând că este efectuată prin utilizarea neautorizată a oricăror date de identificare sau prin utilizarea de date de identificare fictive.
	(2) nemodificat
	

	97. 
	(3) Tentativa se pedepseşte.
	(3) nemodificat
	

	98. 
	
	ARTICOLUL 22

Efectuarea de operaţiuni neautorizate într-un sistem informatic
	Se introduce un articol nou pentru completarea cazurilor care constituie infracţiuni

	99. 
	
	(1) Accesul neautorizat într-un sistem informatic sau într-un domeniu se pedepseşte cu închisoare de la 3 luni la 3 ani sau cu amendă.
	

	100. 
	
	 (2) Transferul neautorizat de date dintr-un sistem informatic sau domeniu pentru uzul personal sau către terţi se pedepseşte cu închisoare de la 1 la 12 ani.
	

	101. 
	
	(3) Modificarea, distrugerea totală sau parţială, în mod neautorizat a informaţiei stocate într-un sistem informatic sau domeniu se pedepseşte cu închisoare de la 3 la 15 ani.
	

	102. 
	
	ARTICOLUL 23

Constatarea şi judecarea infracţiunilor
	

	103. 
	
	(1) Infracţiunile prevăzute în prezenta lege se constată de către organele abilitate, precum şi de către reprezentanţii împuterniciţi ai autorităţilor cu atribuţii de supraveghere şi control, abilitate potrivit legii, care înaintează actul de constatare la organul local de urmărire penală.
	Pentru a face legătura între autorităţile specifice de control şi organele de urmărire penală.

	104. 
	
	(2) Infracţiunile prevăzute la art. 17 şi 18 se judecă de către tribunal.
	Pentru că este vorba despre infracţiuni de fals de monedă.

	105. 
	
	(3) Prevederile prezentului capitol se completează cu dispoziţiile Codului penal şi ale Codului de procedură penală.
	Pentru  corelarea cu legislaţia în vigoare

	106. 
	CAPITOLUL VII

Dispoziţii finale
	Nemodificat
	

	107. 
	ARTICOLUL 21

Sarcina probei în cazul litigiilor privind furnizarea de servicii ale societăţii informaţionale
	ARTICOLUL 24

Nemodificat
	Articolul 21 devine articolul  24

	108. 
	
În cazul oricărui litigiu privind furnizarea unui serviciu al societăţii informaţionale, declanşat între furnizorul serviciului respectiv şi un destinatar al acestui serviciu, sarcina probei îndeplinirii obligaţiilor prevăzute la art. 5, 6, 7 şi 8 revine furnizorului de servicii, dacă destinatarul are calitatea de consumator.
	În cazul oricărui litigiu privind furnizarea unui serviciu al societăţii informaţionale, declanşat între furnizorul serviciului respectiv şi un destinatar al acestui serviciu, sarcina probei îndeplinirii obligaţiilor prevăzute la art. 5, 6, 7, 8 şi 9 revine furnizorului de servicii, dacă destinatarul are calitatea de consumator.
	Pentru corelarea cu noua numerotare

	109. 
	ARTICOLUL 22

Intrarea în vigoare şi aplicarea legii
	ARTICOLUL  25

Nemodificat
	Articolul 22 devine articolul 25

	110. 
	
(1) Prezenta lege intră în vigoare la data publicării ei în Monitorul Oficial al României.
	(1) În termen de 3 luni de la data publicării prezentei legi în Monitorul Oficial al României, Partea I, Ministerul Comunicaţiilor şi Tehnologiei Informaţiei va elabora normele metodologice de aplicare a acesteia, care se aprobă prin hotărâre de guvern.
	Pentru acurateţe juridică

	111. 
	
(2) Prezenta lege se aplică după 3 luni de la data intrării ei în vigoare.
	(2) Prezenta lege intră în vigoare la data publicării ei în Monitorul Oficial al României, Partea I, şi se pune în aplicare la 3 luni de la data intrării în vigoare. 
	Pentru acurateţe juridică

